Andra – Roekeloos
Sy is bekend vir haar kitaarspel en die integriteit van haar musiek.
Gepubliseer deurRoekeloos 11/04/2012 10/04/2012 Gepubliseer inMusiekSleutelwoorde: 27 Club, AndraLos kommentaar op Twenty Seven
Andra se debuut-CD, Secrets and skeletons, is onlangs opgeneem by One Big Room Studios in Pretoria saam met Ludwig Bouwer.
Gepubliseer deurRoekeloos 16/04/2009 08/10/2019 Gepubliseer inMusiekSleutelwoorde: AndraLos kommentaar op Andra Die Vader Van Vrees – deel 1 | Watkykjy
In Komix deur griffin May 10, 2000 2 Eiertjies
griffinDie Vader Van Vrees – deel 1 05.10.2000
damm good beter kan dit nie beskryf word nie. favor kan ek die in facebook gebreuk
nice vey fucking nice maybe share with all on facebook to see what would happen…… Leeumannetjie vrek tydens verskuiwing - Omgewing - Republikein
03 September 2018 | Omgewing
Leeumannetjie vrek tydens verskuiwing
Twee wyfies, drie welpies piekfyn
'n Leeumannetjie wat bestem was om weens mens-leeu-konflik na 'n veilige plek verskuif te word, het glo in die vangproses weens stres gevrek.
Mnr. Colgar Sikopo, direkteur van wildlewe en nasionale parke in die ministerie van die omgewing en toerisme, het dié voorval Vrydag op navraag van Republikein bevestig.
Die organisasie Desert Lion Human Relations Aid (Delhra) het ná die voorval stof op sosiale media opgeskop.
Sikopo het bevestig die “ongelukkige” voorval het sowat drie weke gelede plaasgevind toe 'n private veearts Nkosi (Xpl 110), 'n vyfjarige leeumannetjie, onder leiding en toesig van die ministerie weens mens-leeu-konflik in die Daures-gebied in die Erongostreek wou verskuif.
Volgens 'n verklaring van die ministerie het twee wyfies, Missy (Xpl 88), met haar drie welpies, en die dragtige Cheeky (Xpl111) glo saam met Nkosi amok in die omgewing gemaak.
Veral gemeenskappe naby die White Lady Lodge het voortdurende veeverliese aangemeld.
Voor die mees onlangse verskuiwing het die ministerie die leeutrop twee keer gevang en na die Skedelkuspark ver­skuif, maar hulle het weer na dié gebied teruggekeer.
“Ons het vreemde gedrag by die leeus opgemerk, wat ons laat glo het mense in die omgewing van die lodge voer hulle. Met hierdie gedrag kon die leeus baie naby aan mense gekom het,” sê mnr. Romeo Muyunda, die ministerie se woordvoerder, in 'n verklaring.
“Dit is 'n praktyk wat ons sterk ontmoedig en veroordeel. Die leeus was meestal naby die lodge, en as gevolg hiervan is meer veeverliese in dié gemeenskappe ervaar.”
Muyunda sê hiervolgens is 'n besluit geneem om die leeus na gebiede te verskuif waar hulle nie probleme kan veroorsaak nie.
“Die twee wyfies en drie welpies is na die N/a'an ku sê-stigting se private wildreservaat van 9 500 hektaar, oos van Windhoek, verskuif,” het Muyunda gesê.
Sikopo het gesê die verskuiwing van die wyfies en welpies het sowat twee weke gelede plaasgevind, maar die mannetjie “wat drie weke gelede tydens die vangs gevrek het, was vir 'n ander bestemming geoormerk”.
Beide Sikopo en Muyunda het gesê die leeus by N/a'an ku sê sal staatseiendom bly en later na 'n nasionale park verskuif word sodra die ministerie met hul gedrag tevrede is.
Sikopo en dr. Rudie van Vuuren, stigter van die N/a'an ku sê-stigting, het bevestig dit gaan goed met die wyfies en die welpies.
Intussen het Delhra op hul Facebook-blad teen die verskuiwing uitgevaar en meen dit was onnodig, “want daar was geen onlangse voorvalle van konflik in die neutrale gebied toe hulle gevang is nie”.
Mnr. Izak Smit van Dehlra het gesê sedert Januarie is 'n vroeë waarskuwingstelsel geïmplementeer, wat goed gewerk het, en krale is versterk.
“Hoekom nou die leeus verskuif en hoe kan dit van waarde vir die bewaring van woestynleeus wees? Hulle het baie toeriste gelok wat nou geskok vrae vra,” het Smit gesê.
Hy is veral ontsteld oor die twee wyfies se verskuiwing.
“Missy het welpies en skei melk af en Cheeky is hoog dragtig. Ten spyte hiervan is hulle bedwelm en verskuif. Dit is skokkend en teen die Wêreldbewaringsunie (IUCN) se regulasies.”
Van Vuuren het gesê die verskuiwing van die leeus was 'n noodingryping.
“Die IUCN se regulasies is in normale omstandighede van toepassing, nie in tye van nood wanneer vinnige besluite geneem moet word nie.”
Hy sê die ministerie kon die leeus bloot geskiet het.
“Die ministerie het twee keuses – óf hulle skiet die leeus, óf hulle verskuif hulle. Mense vind altyd fout. Word die leeus geskiet, is dit 'n probleem. Word die leeus verskuif, is dit 'n probleem.”
Van Vuuren sê om die leeus met kos te lok, was juis 'n menslike fout, wat daartoe aanleiding gegee het dat die leeus verskuif moes word.
Muyunda sê die ministerie se besluite is gegrond op wat in die beste belang van bewaring is.
“Ons doen 'n beroep op die publiek om bewerings te ignoreer en in die kiem te smoor, wat daarop gemik is om die goeie beeld van plaaslike bewaring te skend,” het Muyunda gesê.